Dis Bond, Jane BondGillian Anderson van “The X-files” in ‘n grappige voorstel as “Jane Bond” Gillian Anderson van The X-Files-faam, het op sosiale media aangedui dat sy bereid is om die eerste Bond-karakter te speel. Die ster van The Fall het op Twitter haar begeerte uitgespreek om die rol by Daniel Craig oor te neem, as die wêreld se bekendste geheime agent. “Dis Bond, Jane Bond,” het sy by die plakkaat, wat deur ŉ anonieme gebruiker saamgestel is, geskryf. Dis nog nie duidelik wie Craig se skoene sal vul nie, nadat daar verlede week berig is dat hy die £60 miljoen-aanbod, om nog twee Bond-flieks te maak, van die hand gewys het. Dis egter nog nie amptelik bevestig nie. Ander persone wat moontlik as James Bond op die silwerdoek kan verskyn is Luther-ster Idris Elba en Homeland-ster Damian Lewis. Anderson se voorstel dat sy vir die rol kans sien, het Twitter-gebruikers egter op hol gehad.